એક રીતે જોઈએ તો આ સ્ટોરીલાઇન અનિલ કપૂર-ગોવિંદાની ‘દીવાના મસ્તાના’થી મળતી આવતી લાગે, પણ ‘રાસ્કલ્સ’ આ ફિલ્મની કૉપી નથી. ફિલ્મમાં ઘણું અલગ છે. (અને એ જ બદનસીબી છે!) ડેવિડ ધવનની ફિલ્મોનો એક ચોક્કસ ચાહકવર્ગ હજી છે અને તેમને આ ફિલ્મ પસંદ પડે તો નવાઈ નહીં હોય. ફિલ્મમાં અમુક જોક્સ અને વન-લાઇનર્સ સાચે જ સારા છે, પણ એક આખી ફિલ્મને ટકાવી રાખવા એ પૂરતા નથી. સંજુ-અજયની કેમિસ્ટ્રી ઘણી સારી બતાવવામાં આવી છે અને એ કારણે જ ફિલ્મ કંટાળાજનક હોવા છતાં ઍટલીસ્ટ જોવાલાયક તો બની જ રહે છે.